Miar sind doch tatsächlich aso öppis, wia'n'as LIABESPAAR WIDER WILLEN !! Und das us am Iensits gschtürat!!! (Das darf ma würklich niemad'em säga :-) )    Wia Du gsesch, kann i durch Dii wieder Gfühl zeiga und au läba, hauptsächlich jo schu zu Diar! Doch au miis Umfäld gschpührt, dass i mii g'öffnet han.    Das hämmer au glich, uns gegesitig zfreue uf e Mail vom Andere...    Obwohl i mi uf dr 2.Teil vo unserem  Träffe nit grad i Exstase grot - smile - bin i scho ganz gspannt wie das wird useko..??!! I dänk so wien mir zur Zyt zuenander fühle sötts jo eher e Freud und schön sie so noch könne bienander si, enander streichle, gspühre, zhebe (i sehn mi jo au dernoh)... Aber ebe, es wird sich zeige was i dem Momänt vom Verdrängte wieder wird ufeko! I hoff für Dich das es nit zfescht kompliziert und asträngend wird si... I merk, es fangt wieder a Rotiere i MIR ,isch viellicht au guet so das i mi usenandersetz mit dem  Thema, will i mi dasmol sälber ka beruhige und nit mit so Aengscht und Unsicherheite zu Dir kumm wies letschte Mol. Sehsch, i ha svolle Vertraue in Dir obwoh i mim Hinterstübli e Frog doch au uftaucht wie das dänn jetzt au für Dich isch??? Isch jo eigentlich e neui Situation für Dich, dBeziehig zwüsche uns hät sich gändert, kasch Du dich no zrugghebe falls i nonig sowyt bin???    Liabi Eveline! Nur Du beschtimmsch, was gscheh söll und darf und was nit. Du luagsch, losisch und fühlsch in Dii inna und tuasch miar Diini Wünsch, Vorschtelliga und Bedürfnis mitteila. I miinersiits werda nur in Diinem Sinn handla und Dii und jeda Quadratzentimeter vu Diinem Körper aso lang schtraichla und liabkosa, wia Du das au würklich möchtisch!  Miini Bedürfnis sind nit relevant, i werda gnuag belohnt, dass I für Dii darf do sii und dä darf sii, wo an so an schöna wiiblicha Körper darf verwöhna!    Weisch ich ha au no nie mit öpperem so SMS, Mail, Brief oder was au immer überko; ich känn die "Redernsart" a MICH gar nit. Es hät no nie öpper mit so Worte mi agsproche und so ifühlsam und lieb mit mir gredet...    Denn isch'es jo würklich allerhöchschti Isabahn!    Ich suugs richtig in mi ihne! Aber ich sälber find irgendwie nit ähnlichi liebi Wörter für Dich -- das tuet mir leid für  Di... Wänn Du mir eso schriebsch wie die letschte SMS kumm/fühl i mi wie wänn i verliebt bin... dh: i gspühr mi Körper numme mit Wort!!!! Das isch jo e grosse Schritt witer...    Gnüss Du jetz erscht amol und schtudiar nit schu wieder über das Thema Soll und Haben / Geben und Nehmen noch. As isch guat und schön und rächt aso wia's isch. Und wenn öppis dazua söll koh, denn kunnt's ganz vu'n allai und denn, wenn Ziit dafür do isch!    I ha letschthin vo öpperem ghört, wo dr ganzi Arm verschnitte ka hät dh: alti und neui. Wänn i natürlich soöppis ghör muess i sage han ich jo eigentlich fascht nüt ka, fascht lächerlich... Aber i dänk andersyts jede Mänsch häts, machts, empfindets uf en anderi Art und jeder Mänsch vertreit so viel Schmerze oder Leid wies er sälber ka vertrage. Ich bin halt einersits es speziells Sensibeli, andersits kann i extrem vil Schmerze und Negativs ertrage.    So  jetzt hör i langsam, sag emol: gits Di Mondkalender und das luschtige Liedli i Dim Homepage nümme? Oder han i nit richtig gluegt?    Doch, doch, im Haupt- oder Igangsfenschter vu dr Homepage häts links unter am Bsuacherzähler a Uswahl, wo heisst: Diverse Links. Döt dinna findisch'es zoberscht unter Astronomie, Astrologie, Geologie und Natur    Ich wünsch Dir no e schöne Sunntig,  streichle dMira vo mir und bis bald emol...